L'INSTITUT FAUSTÍ BARBERÀ D'ALAQUÀS CELEBRA LA Xa EDICIÓ DE LES JORNADES D'ACCIÓ SOLIDÀRIA SOTA EL LEMA 'EDUCACIÓ PER LA PAU I LA NO VIOLÈNCIA'
10/04/2025

# L'INSTITUT FAUSTÍ BARBERÀ D'ALAQUÀS CELEBRA LA Xa EDICIÓ DE LES JORNADES D'ACCIÓ SOLIDÀRIA SOTA EL LEMA 'EDUCACIÓ PER LA PAU I LA NO VIOLÈNCIA'

*   10/04/2025
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=22745

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22745%2F0&title=Ajuntament%20d%27Alaqu%C3%A0s.%20Premsa.L%27INSTITUT%20FAUST%C3%8D%20BARBER%C3%80%20D%27ALAQU%C3%80S%20CELEBRA%20LA%20Xa%20EDICI%C3%93%20DE%20LES%20JORNADES%20D%27ACCI%C3%93%20SOLID%C3%80RIA%20SOTA%20EL%20LEMA%20%27EDUCACI%C3%93%20PER%20LA%20PAU%20I%20LA%20NO%20VIOL%C3%88NCIA%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22745/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22745/10042025whatsapp_image_2025-04-09_at_13_17_09_Form_4.jpg)](https://www.alaquas.org/ficheros/documentos/2025/2/22745/10042025whatsapp_image_2025-04-09_at_13_17_09_Form_10.jpg "<a href='https://www.alaquas.org/ficheros/documentos/2025/2/22745/10042025whatsapp_image_2025-04-09_at_13_17_09_Form_10.jpg' target=_blank><i class='fa fa-external-link' aria-hidden='true'></i>.L'INSTITUT FAUSTÍ BARBERÀ D'ALAQUÀS CELEBRA LA Xa EDICIÓ DE LES JORNADES D'ACCIÓ SOLIDÀRIA SOTA EL LEMA 'EDUCACIÓ PER LA PAU I LA NO VIOLÈNCIA'</a>")

L'objectiu d'aquesta iniciativa ha sigut sensibilitzar l'alumnat envers el genocidi de Palestina i treballar la resolució de conflictes des del diàleg, la pau i la solidaritat.

L’Institut Faustí Barberà d’Alaquàs va celebrar ahir dimecres 9 d’abril la desena edició de les Jornades d’Acció Solidària, una iniciativa del Departament d’Economia organitzades per l’alumnat de les cooperatives Joventut Solidària i Ecolife formades per l’alumnat de primer de batxillerat i quart d’ESO d’Economia.

Sota el lema “Educació per la pau i la no violència”, el principal objectiu d’aquestes jornades en les quals s’han implicat tots els departaments del centre i tot l’alumnat ha sigut principalment sensibilitzar sobre el genocidi de Palestina i treballar per un pati lliure de violència, abordant la resolució de conflictes des del diàleg i la pau, treballant els drets humans, el concepte de justícia, el negoci de la guerra i la gran quantitat de conflictes armats que hi ha actualment.

La jornada es va iniciar amb un taller de sensibilització i a continuació va tindre lloc una fira en la qual es van realitzar diferents activitats de conscienciació. L’alumnat de 4t de l’ESO va realitzar proves que han tingut com a protagonistes destacats personatges que amb l’ús de la violència han aconseguit grans canvis com Rigoberta Menchú, Rosa Parks o Malala Yousafzai. L’alumnat de primer de batxillerat va treballar el negoci que hi ha darrer de cada guerra i tot el relacionat amb el territori i els recursos. A més del departament d’Economia han estat implicats els departaments d’anglés, de castellà, d’història i de tecnologia.

La inauguració oficial es va celebrar al saló d’actes del centre amb la presència de l’Alcalde d’Alaquàs, Toni Saura, la Regidora de Cultura, Marta Murciano i els coordinadors del projecte, Mónica Soriano i Marcos Ferri, l’equip del professorat i l’alumnat del centre.

Durant el matí s’han venut també tot tipus productes donats per l’àrea de Joventut de l’Ajuntament d’Alaquàs, l’agrupament escolta Pas de Pi i els comerços d’Alaquàs com llibres, objectes de regal i productes de comerç just com fruita i gofres.